সবার খবর, নিউজ ডেস্ক: পুলিশকে কড়া নির্দেশ মুখ্যমন্ত্রীর।পূর্বে পুলিশকে কখনও এমন সতর্ক করেননি মুখ্যমন্ত্রী তথা পুলিশমন্ত্রী মমতা বন্দ্যোপাধ্যায়। মুখ্যমন্ত্রী আজ পুলিশদের উদ্দেশ্যে বলেন, ধর্মের নামে এরাজ্যে যারা বিশৃঙ্খলা সৃষ্টি করার চেষ্টা করছে তাদের বিরুদ্ধে কড়া ব্যবস্থা নিতে হবে পুলিশকে। গুন্ডামি বা কোনো ধরনের সাম্প্রদায়িক উস্কানি কেউ যদি দেয়, তো সে যে’ই হোক তাকে বরদাস্ত করা হবে না। আইনের উর্দ্ধে কেউ নয়। পুলিশেরও কেউ যদি কোনো রকম বিশৃঙ্খলা সৃষ্টিকারীদের সঙ্গে সমঝোতার চেষ্টা করে তবে তার বিরুদ্ধেও কঠোর হবে কর্তৃপক্ষ।